*1.*

*„Az első csomók a fűszálakon keletkeztek. Aztán a fűszerek és a virágok szárain, majd átterjedtek a liliomfa gyökereire, a patak hullámaira. Még a kert felett ívelő szivárvány is összecsomózódott. A madarak torkán megakadt a hang, így a madárdal recsegett és hamisan szólt. A bazsalikom és a levendula elvesztette illatát, a szivárvány minden színét.   
 A kert lakói úgy érezték, mintha az ő szívükön is nagy csomó volna.”*

Rajzold le a kertet a fenti szövegrész alapján!

*2.*

*„A forrás hatalmasat sóhajtott. A víz nagy lendülettel tovaáramlott, és messzire sodorta Borbolyát a varázspálcájával együtt. Áramlott a folyó, eljutott a fűszerkertig, megöntözte a bazsalikomot, a levendulát és a mentát, az epreket, és a csomók mind megoldódtak.   
A patak keresztültáncolt a liliomfa gyökerei között, és a fa rögtön kivirágzott.”*

Most rajzold le a kertet újból, a fenti rész alapján!

3.

Hasonlítsátok össze a két képet és beszélgessetek róluk!

* Milyen érzés volt rajzolni az első majd azután a második kertet?  
  - Érezted már magad úgy, mintha „a te szíveden is egy nagy csomó lett volna”? Mikor, milyen helyzetben érezted ezt?  
  - Érezted már azt, hogy „nagy kő esik le a szívedről”? Mikor, milyen helyzetben érezted ezt?  
  - Adj címet mind a két képnek külön-külön!